מרי קייט ואשלי בפעולה!

מרי קייט ואשלי בפעולה! (באנגלית: !Mary-Kate and Ashley in Action) היא סדרת טלוויזיה מונפשת אמריקאית לילדים, בכיכובן של מרי קייט ואשלי אולסן, המבוססת על דמויותיהן וקולותיהן (באנגלית).פרלמוטר, דייוויד (2018). האנציקלופדיה של סדרות הטלוויזיה המונפשות האמריקאיות. רומן וליטלפילד. עמוד 380. . הסדרה עלתה לשידור ב-20 באוקטובר 2001 במסגרת רצועת השידור של דיסני "בוקר שבת אחד" ב-ABC, ושודרה בערוץ הילדים בישראל. הסדרה הופסקה לאחר עונתה הראשונה.איריקסון, הל (2005). סדרות קריקטורות טלוויזיוניות: אנציקלופדיה מאוירת, 1949 עד 2003 (מהדורה שנייה). מקפרלנד & קו. עמודים 531–532. .

 דמויות ומדבבים 
 מרי-קייט אולסן בתפקיד עצמה / סוכנת מיוחדת מיסטי
 אשלי אולסן בתפקיד עצמה / סוכנת מיוחדת אמבר
 טרי צ'ן בתפקיד רודני צ'וי
 מייקל הייוורד בתפקיד איוון קינטרו
 ברנדן בייזר בתפקיד קווינסי
 מייקל דובסון בתפקיד קלייב הדג'מורטון-סמית'
 לנור זאן בתפקיד רנה לה רוז'
 מגי בלו אוהרה בתפקיד רומי בייטס
 סם וינסנט בתור הון ד'
 קים הות'ורן בתפקיד ברניס שואו וד"ר סנדי
 ג'ייסון קונרי בתפקיד בנינגטון
 כריסטופר גריי בתפקיד אוליבר דיקנס

 מדבבים בעברית 
 הילי ישראל - מרי קייט אולסן - סוכנת מיסטי
 ענת ארליך - אשלי אולסן - סוכנת אמבר
 לירון ברנס - קווינסי
 מירון אהרונוביץ' - אייבן "אייקיו"
 לירון לב - רודני צ'ו
 אפי בן ישראל - רנה לה רוג'

מדבבים נוספים - יואב בר-לב, יובל סגל, יורם יוספסברג, מאיה בר שלום, ניר חלמיש, עדי זינו, שחף וולמן

 הפקה 
ב-1999 הוכרזה הסדרה על ידי DualStar ואולפני DIC Entertainment (שהיו אז בבעלות דיסני). במקור, הסדרה הייתה אמורה להתבסס על הדמויות "תאומות המעיל הארוך".

עד שנת 2000, הפכה הסדרה להפקה משותפת של DIC ושל ערוץ Canal J, תחת שם העבודה הזמני "בנות פעולה" (Action Girls). תוכנן לייצר 52 פרקים לסדרה.

לאחר בכורתה ב-ABC בארצות הברית, בנובמבר 2001, מכרה חברת DIC את הסדרה מראש לשידור בינלאומי ברשת CITV (ולאחר מכן גם ניקולודיאון) בבריטניה, Canal J בצרפת, Mediaset באיטליה, YTV בקנדה, ו-Fox Kids באמריקה הלטינית.

באפריל 2002 רכשה חברת Televisa במקסיקו, יחד עם RTÉ באירלנד, את זכויות השידור של הסדרה במדינותיהן.

 שידור 
מספטמבר 2002 עד 2003, לאחר מיתוג מחדש של הערוץ, "טון דיסני" שידרה מחדש את הסדרה לצד סדרות אחרות של "One Saturday Morning" לשעבר.

באפריל 2015, רכשה ניקלודיאון מספר זכויות שידור בארצות הברית לספריית התוכן של DualStar, כולל סדרה זו, אם כי היא מעולם לא שודרה מחדש בערוץ.

בישראל, הסדרה שודרה בשנת 2003 בערוץ הילדים.

 הוצאות DVD 
ביוני 2005, הוציאה חברת Warner Home Video אוסף בדיסק יחיד בשם "מיסטי ואמבר נגד רנה לה רוג'", שכלל 5 פרקים מהסדרה המתמקדים בנבלית רנה לה רוז'. הפרקים מגיעים עם רצועות אודיו באנגלית, ספרדית וצרפתית, וכן כוללים תוספות מיוחדות כמו אתגר טריוויה וביוגרפיה של הנבלית.

בשנת 2016 שוחררה הסדרה ל-iTunes, אך כללה את אותם הפרקים שהופיעו רק ב-DVD של כרך 1.

 ספרים 
הסדרה הולידה סדרת ספרים שפורסמה על ידי Dualstar Books ו-HarperEntertainment בשנת 2002. בספרים, התאומות הן סוכנות מיוחדות שמוטלת עליהן המשימה לפתור תעלומות שונות בעולם האופנה והספורט, כשהן נוסעות לערים כמו ניו יורק, פריז ורומא.

הסדרה כוללת:
 ספר מספר 1 – Makeup Shakeup. מקום – ניו יורק ופריז.
 ספר מספר 2 – The Dream Team. מקום – רומא.
 ספר מספר 3 – Fubble Bubble Trouble. מקום – "The Mall of Malls", קניון בדיוני שמבוסס ככל הנראה על "Mall of America".
 ספר מספר 4 – Operation Evaporation. מקום – ברמודה.
 ספר מספר 5 – Dog Gone Mess. מקום – גרמניה.
 ספר מספר 6 – The Music Meltdown. מקום – וושינגטון די.סי.
 ספר מספר 7 – Password – Red Hot. מקום – אנגליה.
 ספר מספר 8 – Fast Food Fight. מקום – עיר כלשהי בארצות הברית (Anytown, USA).

 קישורים חיצוניים 

 הערות שוליים 

קטגוריה:דיסני: סדרות טלוויזיה
קטגוריה:ערוץ הילדים: תוכניות רכש
קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2001